open-index/open-wikipedia-markdown huggingface dataset:
Milton Friedman

**Milton Friedman** (31 Julie 1912 – 16 November 2006) was 'n beroemde Amerikaanse ekonoom. Hy het baie in die teorie van monetarisme belanggestel. Volgens monetarisme het die bedrag geld wat deur die regering gedruk word 'n groot effek op 'n land se hele ekonomie. Hy ondersteun die idee dat die regering elke jaar dieselfde lae koers van geld moet druk, eerder as verskillende bedrae elke jaar. In 1976 is die Nobelprys vir Ekonomiese Wetenskappe "vir sy prestasies op die gebied van verbruiksanalise, monetêre geskiedenis en teorie en vir sy demonstrasie van die kompleksiteit van stabiliseringsbeleid" aan hom toegeken.

## Lewensloop 
Friedman is in 'n familie van Hongaars-Joodse afkoms in Brooklyn, New York gebore. Hy het in Rahway, New Jersey, grootgeword. Friedman het aan die Rutgers Universiteit, Columbia Universiteit en die Universiteit van Chicago gestudeer. Hy het in Chicago met George Stigler by die *Chicago School of Economics* gewerk.

Tydens die 1970's het Friedman se ideale van monetarisme gewild geword, waarna hy die ekonomiese raadgewer van president Ronald Reagan geword het.

Volgens Friedman moet die regering se beheer oor die ekonomie beperk word. Hy het met die ideale van die verlaging van belasting en die verlaging van staatsbesteding voorgestaan. Sy politieke sienings was liberaal. Hy het teen diensplig gestaan en was ingenome toe die VSA hulle diensplig wetgewing geskrap het.

Vir 'n paar dekades het Friedman verskeie dokumentêre, boeke en onderhoude die lig laat sien om sy ekonomiese ideale te versprei. Die belangrikste boeke wat deur hom geskryf is, is *Capitalism and Freedom* en *Free to choose*.

In 1938 trou Friedman met Rose Director. Hulle het 'n seun en 'n dogter gehad. Hy was 'n agnostikus.

As gevolg van hartversaking is Friedman in San Francisco, Kalifornië, oorlede. Sy oorskot is veras en oor die San Francisco Bay-gebied gestrooi.

## Verwysings 
## Eksterne skakels 
* Milton and Rose Friedman: An Uncommon Couple  (teks, oudio en video)
* The Milton Friedman papers by die Hoover Institution Archives
* Selected Bibliography for Milton Friedman by die Universiteit van Chicago se biblioteekwerf
* Profiel en witskrifte op repec.org
* 
* Becker Friedman Institute by die Universiteit van Chicago se webtuiste
* The Foundation for Educational Choice
* Milton Fridman by Scarlett
* Inflation and Unemployment 1976-lesing op NobelPrize.org
* Nobel Prize acceptance speech
Historiese Bretagne

|- valign="top"
| **Amptelike tale**
| Bretons, Gallo, Frans
|- valign="top"
| **Historiese hoofstad**
| Nantes
|- valign="top"
| **Oppervlakte**
| 34&nbsp;023 vk km
|- valign="top"
| **Bevolking**&nbsp;- Totaal (2012)&nbsp;- Bevolkingsdigtheid
|  4&nbsp;550&nbsp;418  134 inw. / vk km
|}

**Historiese Bretagne** is 'n geografiese gebied en kulturele streek in die noord-weste van Frankryk. Dit bevat vyf départements: Côtes-d'Armor, Finistère, Morbihan, Ille-et-Vilaine en Loire-Atlantique. Die moderne administratiewe streek Bretagne bevat slegs 80% van die historiese Bretagne.

## Verwysings 
## Eksterne skakels 
*
2015 Italiaanse Grand Prix

Die 2015 Formule Een Italiaanse Grand Prix is op 6 September 2015 op die Autodromo Nazionale Monza, in Italië, gehou. Dit was die twaalfde wedren van die kampioenskapseisoen en is deur Lewis Hamilton in 'n Mercedes gewen.

## Kwalifisering 
## Wedrenuitslag
2015 Belgiese Grand Prix

Die 2015 Formule Een Belgiese Grand Prix is op 23 Augustus 2015 op die Circuit de Spa-Francorchamps, in België, gehou. Dit was die elfde wedren van die kampioenskapseisoen en is deur Lewis Hamilton in 'n Mercedes gewen.

## Kwalifisering 
## Wedrenuitslag
Suidwesdoring

Die **suidwesdoring** (*Prosopis glandulosa*) is 'n indringerplant en klein boompie wat inheems is aan die deelstate Arizona, Texas en die land Meksiko. In Suid-Afrika kom dit in die droë westelike gedeeltes van die land voor, die Noord-Kaap en die Karoo waar dit ook bekend staan as die *muskietboom*. Dit staan ook bekend as die *heuningprosopis* en in Engels staan dit bekend as die *honey mesquite*.

## Voorkoms 
duimnael|links|Saadpeule
duimnael|links|Bas

Die boom is klein en *Acacia*-agtig met 'n veeragtige loof. Die bas is glad, donkerbruin en raak later grof.

## Bronnelys 
* Butchart, Duncan. *Natuurlewe van Suid-Afrika*. Struik Nature. 2012. 
* Plants of the World Online

## Verwysings 
## Sien ook 
* Alfabetiese lys van Suid-Afrikaanse bome
* Lys van indringerplante in Suid-Afrika

## Eksterne skakels 
* 
*
Brasiliaanse glorie-ertjie

Die **Brasiliaanse glorie-ertjie** (*Sesbania punicea*) is 'n indringerplant en klein boompie of struik wat inheems is aan die suide van Brasilië, Uruguay en die noordooste van Argentinië.

## Voorkoms 
duimnael|links|Saadpeule
duimnael|links|Sade

Die boom is klein en word nie groter as 4&nbsp;m nie. Dit groei op spruit- en rivieroewers. Die boom het donkergroen, neerhangende, saamgestelde blare. Die blomme is ertjievormig en is helderrooi of helderoranje. Dit word deur heuningbye en suikerbekkies bestuif. Die peule is langwerpig met vier vlerkies en word versprei deur waterstrome.

## Bron 
* *Natuurlewe van Suid-Afrika* Duncan Butchart Struik Nature 2012 

## Verwysings 
## Sien ook 
* Alfabetiese lys van Suid-Afrikaanse bome
* Lys van indringerplante in Suid-Afrika

## Eksterne skakels 
* 
*
Tyrrell Racing

[duimnael|280px|[Jody Scheckter jaag in 'n seswiel-Tyrrell-Ford, 1976]]
**Tyrrell Racing** was 'n Formule Een renspan, gestig deur Ken Tyrrell.

Die Suid-Afrikaanse Grand Prix in 1970 was die eerste wedren waaraan die span deelgeneem het. Die grootste sukses is behaal in die vroeë jare sewentig, toe Jackie Stewart driemaal (1969, 1971, 1973) 'n bestuurders- en eenmaal (in 1971) 'n vervaardigerskampioenskap gewen het.

Die span kon hierdie prestasie nooit weer herhaal nie, maar wen wel nog renne in die jare sewentig en vroeë 80, onder andere die laaste oorwinning vir die Ford Cosworth DFV motor in Detroit in 1983. Teen die einde van 1997 is die span oorgeneem deur "British American Racing" en neem sy laaste seisoen deel as **Tyrrell** in 1998.
2015 Maleisiese Grand Prix

Die **2015 Formule Een Maleisiese Grand Prix** is op 29 Maart 2015 op die Sepang Internasionale Renbaan in Maleisië gehou. Dit was die tweede wedren van die kampioenskapseisoen en is deur Sebastian Vettel in sy Ferrari gewen met Lewis Hamilton tweede in 'n Mercedes.

## Kwalifisering 
## Renuitslag
Nilo-Sahariese tale

Die **Nilo-Sahariese tale** is 'n taalfamilie wat uit omtrent 205 tale bestaan wat deur sowat 50–60 miljoen mense gepraat word. Hulle is oorwegend aan die boloop van die Shari- en Nylriviere (Wit Nyl) insluitende die historiese streek van Nubië versprei. Die Nilo-Sahariese tale word in 18 lande van Noord-Afrika vanaf Algerië en Mali in die noordweste oor Benin, Nigerië, Soedan, Suid-Soedan en die DR Kongo in die suide en vanaf Egipte in die noorde tot Kenia en Tanzanië in die ooste gepraat. Die grootste deel van die belangrikste sytak word in Soedan en Suid-Soedan aangetref.

duimnael|links|Die Nilo-Sahariese tale word in geel aangedui
Die naam van dié taalfamilie is van sy verspreiding in die binneland van Noord-Afrika aan die grotere Nylbekken met sy syriviere en die Sentraal-Sahariese woestyn afgelei. Dit bevat hoofsaaklik die tale wat nie tot die Afro-Asiatiese, Khoisan- of Niger-Kongo-tale behoort nie en word nie deur al taalkundiges erken nie.

Van die grootste tale volgens moedertaalsprekers is Kanuri (7,9 miljoen), Luo (4,2 miljoen), Masai (1,6 miljoen), Dinka (1,4 miljoen) en Nuer (0,9 miljoen).

## Bronne 
*  Lionel Bender, 1996. *The Nilo-Saharan languages: a comparative essay*. Munich: Lincom Europa.
*  Lionel Bender, 2000. "Nilo-Saharan". In Bernd Heine and Derek Nurse, eds., *African Languages: An Introduction.* Cambridge University Press.

## Eksterne skakels 
*  
*
2015 Chinese Grand Prix

Die **2015 Formule Een Chinese Grand Prix** is op 12 April 2015 op die Shanghai Internasionale Renbaan in China gehou. Dit was die derde wedren van die kampioenskapseisoen en is deur Lewis Hamilton in sy Mercedes gewen.

## Kwalifisering 
duimnael|links|800px| Wegspringrooster vir die 2015 Chinese Grand Prix

## Renuitslag
Romain Grosjean

**Romain Grosjean** (gebore 17 April 1986 in Genève, Switserland) is 'n Franse professionele motorrenjaer wat in 2015 vir die Lotus F1-span en van 2016 tot 2020 vir die Haas-renspan in Formule Een Grands Prix gejaag het.

Hy besit dubbele burgerskap van Frankryk en Switserland.

## Verwysings
Lys van Formule Een Grands Prix

Die volgende is 'n volledige lys van Grands Prix wat deel is/was van die Formule Een Wêreldkampioenskap sedert sy ontstaan in 1950.

Tot en met die Meksikaanse Grand Prix in 2015 was daar 933 Wêreldkampioenskaps-Grands Prix gehou, insluitende die Indianapolis 500 renne wat deel was van die Wêreldkampioenskap vanaf 1950 tot die 1960 Formule Eenseisoen.

'n Groot motorren word gewoonlik 'n *Grand Prix* (mv. *Grands Prix*) genoem, 'n tradisie wat dateer uit die 20ste eeu en die Grands Prix motorrenne van die 1920's en 1930's-era. Vir 'n motorwedren om 'n Grand Prix genoem te mag word moet dit oor 'n minimumafstand van 300&nbsp;km beslis word.

## Gesorteer volgens naam van Grand Prix 
Die Grands Prix van die huidige jaar word in **vetgedruk** aangedui.

## Renne volgens seisoen 
### 1950 – 1959 
### 1960 – 1969 
### 1970 – 1979 
### 1980 – 1989 
### 1990 – 1999 
### 2000 – 2009 
### 2010 – 2019 
### 2020 – 2029 
## Voetnotas
Scuderia AlphaTauri

[duimnael|regs|360px|[Pierre Gasly toets 'n AlphaTauri AT01 in 2020 in Barcelona]]
**Scuderia AlphaTauri**, voorheen bekend as **Scuderia Toro Rosso** of die afkorting **STR**, was die naam van 'n Italiaanse Formule Eenwedrenspan. Dit was een van twee F1-spanne wat besit word deur die Oostenrykse energiedrankiemaatskappy Red Bull, die ander is Red Bull Racing. Die benaming is nogal interessant, want *Toro Rosso* beteken *Red Bull* in Italiaans.

Dit het sy debuut gemaak in die 2006 Formule Een-seisoen, nadat Paul Stoddard sy oorblywende belang in die Minardi-span aan die einde van 2005 verkoop het aan Red Bull se eienaar, Dietrich Mateschitz. Dié het daarna 'n 50/50 vennootskap gesluit met die voormalige F1-renjaer, Gerhard Berger, voor die begin van die seisoen. Einde November 2008 het Red Bull volle eienaarskap van **Toro Rosso** bekom na die uitkoop van Berger se aandeel in die span.

Scuderia AlphaTauri funksioneer as 'n juniorspan van Red Bull Racing, met die doel om die vaardighede van belowende renjaers vir die seniorspan te ontwikkel. Sedert 2010 het die span egter onafhanklik van hulle seniorspan deelgeneem. 

Vitantonio Liuzzi behaal die span se eerste punt in sy eerste seisoen by die 2006 Verenigde State Grand Prix. Die span se eerste en enigste voorste wegspringposisie, podiumplek en oorwinning is behaal deur die Duitse renjaer Sebastian Vettel by die 2008 Italiaanse Grand Prix.

[duimnael|regs|280px|[Vitantonio Liuzzi jaag in die 2007 Britse Grand Prix]]
Toro Rosso maak van 2007 tot 2013 gebruik van Ferrari V8-enjins, maar in 2014-2015 gebuik die span Renault V6-turboenjins, a.g.v. die oorname van die kontrak van hul seniorspan wat aan die einde van 2013 na Renault as enjinbouer oorgeskakel het. Sedert 2016 is daar weer 'n Ferrari V6-turboenjin in die Toro Rosso. 

Die spanhoof was Franz Tost, voorheen van BMW se motorsportafdeling.

## Uitslae 
### 2006 - 2009 
### 2010 - 2019 
† Die renjaer het nie die Grand Prix voltooi nie, maar is geklassifiseer omdat hy meer as 90% van die ren voltooi het.

### 2020 - 2023 
‡ Halwe punte is in België toegeken in 2021 omdat daar minder as 75% van die wedren afgelê is weens hewige reën.
† Die renjaer het nie die Grand Prix voltooi nie, maar is geklassifiseer omdat hy meer as 90% van die ren voltooi het.

## Galery 

Vitantonio Liuzzi 2006.jpg|Vitantonio Liuzzi bestuur 'n Toro Rosso in 2006
Toro Rosso duo 2008 Japan free practice.jpg|Toro Rosso-tweeling tydens 'n oefensessie in Japan, 2008
Buemi Toro Rosso Jerez (cropped).jpg|Sébastien Buemi toetsbestuur 'n Toro Rosso by Jerez
Toro_Rosso_duo_2015_Malaysia_Race.jpg|Die twee Toro Rosso's van Carlos Sainz jr. en Max Verstappen by die 2015 Maleisiese Grand Prix
Pastor Maldonado

**Pastor Maldonado** (gebore 9 Maart 1985) is 'n Venezolaanse professionele motorrenjaer wat vir die Lotus F1-span in Formule Een Grands Prix gejaag het.

## Verwysings
Kia Forte

Die **Kia Forte** is 'n kompakte motor wat sedert 2008 deur die Suid-Koreaanse vervaardiger Kia Motors gebou word. 

duimnael|Kia Forte (2de geslag)

## Verwysings
Kia Carens

Die **Kia Carens** is 'n kompakte MPV wat sedert 1999 deur die Suid-Koreaanse vervaardiger Kia Motors in verskeie lande (sien regs) gebou word.

## Verwysings
Khoisan-tale

Die **Khoisan-tale** is 'n taalgroep wat klikgeluide gebruik en nie tot die Afro-Asiatiese, Niger-Kongo- of Nilo-Sahariese tale behoort nie. Dit is oorwegend in Suider-Afrika met Angola, Botswana, Namibië en Suid-Afrika asook in Tanzanië versprei. Die Khoisan-tale vorm geen genetiese eenheid (taalfamilie) nie, maar bestaan uit minstens drie taalfamilies en sommige geïsoleerde tale.

duimnael|links|Die Khoisan-tale word in geel aangedui
duimnael|links|Verspreiding van Khoisan-tale
Khoisansprekende volke sluit in die Khoikhoi, San, Damaras en Namas, waarvan die laaste twee Nama as moedertaal gebruik. In Tanzanië word daar ook die Hadza en Sandawe aangetref.

Voor die migrasie van die Bantoevolke het Khoisanvolke ook in verder noordelike dele van Afrika gewoon. Van die Khoisan het sommige Bantoetale se klikgeluide oorgeneem, maar hulle word nie tot die Khoisan-tale gereken nie, omdat hulle tot 'n ander taalfamilie behoort. Bekende voorbeelde hiervan is tale soos Noord-Ndebele, Suid-Ndebele, Swazi, Xhosa en Zoeloe (almal tale binne die Nguni-taalfamilie).

## Verwysings 
## Bronne 
*  Sands, Bonny. 1998. *Eastern and Southern African Khoisan: Evaluating Claims of Distant Linguistic Relationships.*  Cologne: Rüdiger Köppe Verlag.
*  Westphal, E.O.J. 1971. "The Click Languages of Southern and Eastern Africa." In *Current Trends in Linguistics*, Volume 7: *Linguistics in Sub-Saharan Africa*, edited by T.A. Sebeok. Berlin: Mouton, 367–420.

## Eksterne skakels 
*  
*
Will Stevens

**William ("Will") Stevens** (gebore 28 Junie 1991) is 'n jong Britse motorrenjaer wat einde-2014 tot 2015 vir die Marussia-Ferrarispan in Formule Een Grands Prix gejaag het.

## Verwysings
NG gemeente Vaalwater

[duimnael|regs|170px|Ds. J.J. Fourie is skielik aan 'n hartaanval oorlede op [21 September 1958 terwyl hy medeleraar van die NG gemeente Wonderboompoort was. Hy was Waterberg-Noord se leraar van 1944 tot omstreeks 1947.]]

Die **NG gemeente Vaalwater** is ’n gemeente in die Noordelike Sinode van die Nederduitse Gereformeerde Kerk.

Die gemeente is op 7 Mei 1930 as die 95ste gemeente van die Ned. Herv. of Geref. Kerk in Suid-Afrika (die Transvaalse Kerk) gestig. Soos die oorspronklike naam, Waterberg-Noord, aandui, is dit van die gemeente Waterberg (Nylstroom) afgestig. Dit was een van die weinige gemeentes wat geen dorp binne sy grense gehad het nie, en sy grense het gestrek tot in distrik Potgietersrus. Die afstigting het onder leiding van ds. B. Alheit plaasgevind. Presies twee jaar later, op 7 Mei 1932, is die hoeksteen van die huidige kerkgebou deur ds. Koch gelê. As terrein vir die kerkaanleg is die waterryke oewer van die Melkrivier gekies, waar die kerkraad 'n gedeelte van die plaas Nooitgedacht aangekoop het. 

In Januarie 1935 het die gemeente sy eerste leraar in die persoon van ds. J.C. Botha ontvang. In hierdie tyd was die gemeente geweldig uitgestrek en die ledetal was nagenoeg 750. Onder groot opoffering het ds. Botha agt jaar sy baanbrekerswerk gedoen. Tydens sy bediening is 'n gedeelte van die gemeente aan Naboomspruit afgegee. Die tweede predikant van die gemeente, ds. J.J. Fourie, het die werk vanaf Mei 1944 voortgesit. Kort hierna is die gemeente Albertyn van Waterberg-Noord afgestig, sodat die gemeente toe aansienlik kleiner geword het. 

Ná die vertrek van ds. Fourie, is die vakature gevul deur ds. P.J. Viviers, wat sy werk in November 1947 begin het. Die ledetal van die gemeente het omstreeks 1951 net 360 getel. Destyds het haar medewerker in *Ons gemeentelike feesalbum* geskryf: “Ten spyte van die bietjie ongerief wat die plaaslewe meebring, besit die gemeente 'n wonderlike bekoring. Die stilte en rustigheid wat so kenmerkend is, verdryf alle vermoeienis, en wanneer dit somer is, is die hele omgewing een park.”

## Bronne 
* Olivier, ds. P.L., 1952. *Ons gemeentelike feesalbum*. Kaapstad en Pretoria: N.G. Kerk-uitgewers.
* Small, Mario (samesteller). 2013. *Jaarboek van die NG Kerke*. Wellington: Tydskriftemaatskappy van die NG Kerk NPC - 'n divisie van Bybel-Media.

## Sien ook 
* Gereformeerde kerk Vaalwater
Abakavir

**Abakavir** (afgekort ABC) is 'n teenretrovirale middel wat gebruik word om MIV/vigs te voorkom en te behandel. Dit is 'n nukleosiedanaloogtrutranskriptase-inhibeerders (NRTI). Virale stamme wat weerstandig is teen sidovudien (AZT) en lamivudien (3TC) is oor die algemeen, maar nie altyd nie, sensitief vir abakavir.

Dit word goed verdra: die belangrikste newe-effek is hipersensitiwiteit, wat ernstig kan wees, en in sommige gevalle, noodlottig. Genetiese toetsing kan aandui of 'n individu geneig is tot hipersensitief; meer as 90% van die mense kan abakavir veilig neem.

Dit is op die Wêreldgesondheidsorganisasie se essensiële medisynelys, 'n lys van die belangrikste medikasie wat nodig is in 'n basiese gesondheidstelsel. Dit is beskikbaar onder die handelsnaam ***Ziagen*** en in die kombinasieformulasies abakavir/lamivudien/sidovudien, abakavir/dolutegravir/lamivudien en abakavir/lamivudien.
Abakavir/lamivudien/sidovudien

duimnael|regs|Van bo na onder:Abakavir, lamivudien en sidovudien.
**Abakavir/lamivudien/sidovudien** (INN, handelsnaam ***Trizivir***) is 'n geneesmiddelbehandeling vir MIV-infeksie. Dit is 'n vastedosis-kombinasieterapie van drie trutranskriptase inhibeerders gepatenteer deur GlaxoSmithKline en nou deur sy gesamentlike onderneming met Pfizer, ViiV Healthcare bemark: 

*abakavir (ABC)
*lamivudien (3TC)
*sidovudien (AZT) 

Dit word gebruik in die behandeling van MIV/Vigs. Vir hierdie doel, is die kombinasie baie nuttig in swanger vroue om die risiko van moeder-na-kind-oordrag te verminder. Die kombinasie van middels help om MIV se weerstand (deur mutasie) tot die individuele middels te verminder. Van die drie, het AZT en ABC se patentreg reeds verval in die Verenigde State van Amerika. In Desember 2013 het Lupin Beperk begin met 'n generiese weergawe van Trizivir.

## Verwysings
Zinkwazi Beach

**Zinkwazi Beach** is 'n klein dorp aan die Noordkus van KwaZulu-Natal, Suid-Afrika, noordoos van Durban.

Dit is bekend vir sy pragtige lagune, wat 'n strandmeer in die Zinkwazirivier vorm.

## Sien ook 
* Lys van dorpe in Suid-Afrika

## Verwysings
NG gemeente Messina

duimnael|links|170px|Ds. A.J. Pienaar, van 1934 tot 1938 die gemeente se eerste leraar.

[duimnael|regs|170px|Ds. J.J. Booysen het in 1939 hierheen oorgekom vanaf die [NG gemeente Meru in Oos-Afrika.]]

links|260px|duimnael|Ds. J.P. Strümpfer en sy gesin. Hy is in 1947 hier bevestig.

Die **NG gemeente Messina** is ’n gemeente in die Noordelike Sinode van die Nederduitse Gereformeerde Kerk.

## Stigting 
Die mees noordelike gemeente van die Transvaalse Kerk is in 1934 van Louis Trichardt afgestig. Sy eerste predikant was ds. A.J. Pienaar, wie se eerste vaste gemeente dit ook was. Hy is in 1935 hier georden. Ná 'n verblyf van vier jaar is hy in 1939 deur ds. J.J. Booysen opgevolg. Albei van hulle het later amptenare van die Transvaalse Sinode geword, naamlik Sekretaris van Evangelisasie en Spoorwegleraar onderskeidelik. Ds. Booysen is in 1945 deur ds. J.N. Botha opgevolg; hy deur ds. J.P. Strümpfer in 1947, en laasgenoemde deur ds. S.J. Henrico in 1950. 

Voor die afstigting is godsdiensoefeninge slegs een maal elke drie maande op Messina gehou, wanneer ook Nagmaal gevier is. Hoewel die Messina-kopermyn in 1906 reeds begin werk het, was die hinterland van die dorp yl bewoon. Ds J.J.F. van Schoor moes die gemeente per muilkar, te perd, en later per motor besoek in die tyd toe paaie deur die ruie bos nog skaars begaanbaar was. Hy het dan ook menige ontmoeting met wilde diere, soos leeus, gehad. Selfs in die middel van die 20ste eeu is op sommige plekke gereeld leeus en olifante aangetref, veral langs die Limpoporivier, waar voorheen die Dongola-wildreserwe was. 'n Kenmerk van die gemeente in die beginjare was sy geweldige uitgestrektheid. Die Soutpansberg, Blouberg en Magalakwinrivier het byvoorbeeld sy suidwestelike grens gevorm en noordoostelik het hy tot teen die “Naturelle-reserwe” van Sibasa en die Pafuri geloop. 

## Geleidelike groei 
Destyds het ál meer mense ingetrek, namate plase al verder van Messina af uitgegee is. Tog het die bevolking destyds yl gebly weens die grootte van die plase waar hoofsaaklik beesboerdery beoefen word. Tussenin lê groot lappe grond wat aan firmas behoort het en meestal net deur swart mense bewoon is. ‘n Probleem in die gemeente is die ontsettende hitte gedurende die somermaande; Messina word gereken onder die drie warmste dorpe in Suid-Afrika. In 1952 berig die gemeente se medewerker in Ons gemeentelike feesalbum: “Die omgewing is . . . ryk aan 'n groot verskeidenheid minerale, sodat in die toekoms in veel groter bevolking verwag kan word – indien die chroniese waterskaarste oorkom kan word! Dit sal in direkte verband staan met die uitbreiding en uiteindelike afstigting van die gemeente.”

## Bronne 
* Olivier, ds. P.L., 1952. *Ons gemeentelike feesalbum*. Kaapstad en Pretoria: N.G. Kerk-uitgewers.
EMacambini

**eMacambini** is 'n landelike gebied in die KwaZulu-Natal provinsie van Suid-Afrika wat grotendeels deur lede van die Macambini-stam bewoon word. Dit is naby Mandeni op die Zoeloelandse kus, net noord van Durban en digby die nuwe Koning Shaka Internasionale Lughawe.

## Sien ook 
* Lys van dorpe in Suid-Afrika

## Verwysings
Ozwathini

**Ozwathini** is 'n klein dorp in KwaZulu-Natal, Suid-Afrika, noordwes van Durban. Die Appelsbosch hospitaal is in die dorp geleë. 

## Sien ook 
* Lys van dorpe in Suid-Afrika

## Verwysings
Lopinavir/ritonavir

duimnael|250px|Lopinavir (bo) en ritonavir (onder) se chemiese struktuurskelet.

**Lopinavir/ritonavir** is 'n vastedosis-kombinasiemiddel vir die behandeling van MIV-infeksie. Dit kombineer lopinavir met 'n lae dosis van ritonavir in 'n enkele pil. Die kombinasie word bemark as **Kaletra** (hoë-inkomste lande) en **Aluvia** (lae-inkomste lande), as 'n komponent van 'n kombinasieterapie om MIV/Vigs te behandel. Dit is ook suksesvol gebruik as monoterapie in sommige studies.

In 2006 vorm lopinavir/ritonavir deel van die voorkeurkombinasie vir eerste-linie terapie aanbeveel deur die Amerikaanse DHHS.

Dit is beskikbaar as kapsules, tablette en mondelinge oplossing.

## Verwysings
2015 Bahreinse Grand Prix

Die **2015 Formule Een Bahreinse Grand Prix** is op 19 April 2015 op die Bahrein Internasionale Renbaan in Sakhir, Bahrein gehou. Dit was die vierde wedren van die kampioenskapseisoen en is deur Lewis Hamilton in sy Mercedes gewen.

## Kwalifisering 
800px|duimnael|links|← VOORWegspringrooster vir die 2015 Bahreinse Grand Prix.

## Renuitslag
Sakhir

[duimnael|Die BBP-toring van die [Bahrein Internasionale Renbaan in Sakhir.]]

**Sakhir** (Arabies:الصخير) is 'n woestyngebied in die Koninkryk van Bahrein, naby Zallaq. Dit huisves die Al-Sakhir Paleis, gebou in 1870. Gedurende die vroeë 2000's is verskeie veranderinge aangebring, soos die bou van die Universiteit van Bahrein se hoofkampus en die Bahrein Internasionale Renbaan, die tuiste van Formule Een se jaarlikse Bahreinse Grand Prix. 

Sakhir ontvang baie besoekers om te kampeer, 'n gewilde aktiwiteit in die wintermaande. Sakhir is ook waar die "Al Areen Wildlife Park" geleë is – die enigste natuurreservaat en dieretuin wat op land is in Bahrein.

## Verwysings
Zingolweni

*Nota*: Moet nie verwar word met die dorpie iZingolweni in die suide van KZN nie.

**Zingolweni** is 'n rivier in die verrenoorde van KwaZulu-Natal, Suid-Afrika. Dit is 'n sytak van die Lusutfu- (of Maputorivier).
Maleis-Polinesiese tale

[duimnael|links|Takke van die [Oseaniese tale:

]]
Die **Maleis-Polinesiese tale** is verreweg die belangrikste taalgroep van die Austronesiese tale wat die grootste aantal moedertaalsprekers omvat; die ander is die kleiner en bedreigde Formosaanse tale op die eiland Taiwan (Republiek China). Dit omvat omtrent 1100 tale wat deur sowat 300 miljoen mense gepraat word. Die Maleis-Polinesiese tale word deur die Austronesiese bevolking op die eilande van Suidoos-Asië en die Stille Oseaan, met 'n kleiner aantal op die vasteland van Asië, gepraat. Kambodja, Laos en Viëtnam vorm die mees noordwestelike verspreidingsgebied, wat tot die Maleise Skiereiland oorgaan. Malgassies word in die eilandnasie van Madagaskar gepraat, geleë aan die oostelike kus van Afrika in die Indiese Oseaan. Dele van die taalfamilie toon 'n sterk invloed deur Sanskrit en gedeeltelik Arabies omdat die westelike deel van die streek 'n vesting van Hindoeïsme, Boeddhisme en sedert die 10de eeu van Islam gevorm het. Afhangende van die godsdiens van die mense wat die taal gebruik, word dit met die Arabiese alfabet (Moslems), die Latynse alfabet (Christene) of 'n inheemse skrif wat uit die Brahmi-skrif uit die Indiese skriffamilie ontwikkel het (Boeddhiste en Hindoes), geskryf.

Die Kern-Maleis-Polinesiese tale word deur sowat 230 miljoen mense gepraat en sluit in Atjehs, Balinees, Bandjarees, Boeginees, Chamorro, Indonesies, Javaans, Madoerees, Maleis, Malgassies, Minangkabau, Palauaans, Soendanees en Tetoem; asook die Oseaniese tale soos Fidjiaans, Kiribaties, Marshallees, Nauruaans en Polinesiese tale soos Cookeilandse Māori, Hawais, Māori, Niuies, Rapa Nui, Samoaans, Tahitiaans, Tokelauaans, Tongaans en Tuvaluaans.

Die Filippynse tale word deur sowat 100 miljoen mense gepraat en sluit in Tagalog (Filippyns), Cebuano, Ilokano, Hiligaynon, Sentraal-Bikol, Waray-Waray, Kapampangan en Pangasinan, elk met ten minste een miljoen sprekers.

Die mees gebruikte Borneaanse taal is Malgassies met 20 miljoen sprekers.

## Bronne 
*  

## Eksterne skakels 
*  
*
Salt Rock

**Salt Rock** is 'n klein dorp aan die Noordkus van KwaZulu-Natal, Suid-Afrika, noordoos van Durban.

## Sien ook 
* Lys van dorpe in Suid-Afrika

## Verwysings
2015 Monaco Grand Prix

Die **2015 Formule Een Monaco Grand Prix** is op 24 Mei 2015 op die Monaco-renbaan in Monte Carlo gehou. Dit was die sesde wedren van die kampioenskapseisoen en is deur Nico Rosberg in sy Mercedes gewen.

## Kwalifisering 
## Wedrenuitslag
2015 Spaanse Grand Prix

Die **2015 Spaanse Grand Prix** was 'n Formule Een motorwedren gehou op 10 Mei 2015 by die Circuit de Barcelona-Catalunya in Montmeló, Spanje. Die wedren was die vyfde rondte van die 2015-seisoen en dit was die 45ste keer wat die Spaanse Grand Prix as 'n rondte van die Formule Een Wêreldkampionskap en die vyf-en-twintigste keer by Catalunya gehou is. Mercedes bestuurder Nico Rosberg het sy eerste oorwinning van die seisoen, sy eerste in Spanje en die negende van sy loopbaan behaal. Sy spanmaat Lewis Hamilton was tweede ná 'n swak wegspring, gevolg deur Sebastian Vettel in die derde plek.

## Kwalifisering 
800px|duimnael|links|← VOORWegspringrooster vir die 2015 Spaanse Grand Prix.

## Wedrenuitslag
Manor F1-span

Die **Manor Marussia F1-span**, voorheen die **Marussia F1-span**, was 'n Britse Formule Een-wedrenspan gebaseer in Banbury, Oxford in die Verenigde Koninkryk. Die span is bedryf deur Manor Motorsport (amptelik "Marussia Manor Racing"), wat voorheen 'n filiaal van Marussia Motors was, 'n ontbinde sportmotorvervaardiger wat in Moskou gebaseer was. Die span het aanvanklik begin deelneem in 2010 onder die naam "Virgin Racing"; die volgende jaar word Marussia sy hoofborg, om "Marussia Virgin Racing" te vorm, totdat hy as  die "Marussia F1-span" bekend gestaan het sedert 2012.

Die **Marussia-span** het sy eerste kampioenskapspunte by die 2014 Monaco Grand Prix behaal, toe sy beste bestuurder, Jules Bianchi, negende geëindig het, sodoende het Marussia die eerste Russiese vervaardiger geword om kampioenskapspunte aan te teken.

## Formule Een-uitslae 
## Voetnotas 
*DNS = Nie weggespring nie (*Did Not Start*)
*DNF = Nie ren voltooi nie (*Did Not Finish*)

## Verwysings
Sauber Motorsport

duimnael|links|250px|Die Sauber-Mercedes C9 het die 1989 Le Mans 24-uur gewen.

**Sauber Motorsport AG**, handeldrywend as **Sauber F1 Team** was 'n Switserse Formule Een-span. Dit is in die 1970's gestig deur Peter Sauber, wie deur middel van heuwelklimme en die "Wêreld Sport Prototipe-kampioenskap" gevorder het tot Formule Een in 1993.

Nadat hulle geen grand prix as 'n onafhanklike span kon wen nie, is die span in 2005 aan BMW verkoop. Hulle het deelgeneem as Sauber-BMW gedurende 2006-2009 en behaal een oorwinning. Aan die einde van die 2009-seisoen onttrek BMW uit Formule Een en die toekoms van die span bly onseker vir 'n paar maande, totdat dit weer terugverkoop is aan Peter Sauber, wie 'n inskrywing vir 2010 toegestaan is. Maar as gevolg van probleme met die Concorde-ooreenkoms, het die span bekend gebly as "BMW Sauber" vir die 2010-seisoen. In Maart 2010 het Peter Sauber planne aangekondig om gedurende die seisoen die span se naam te verander, maar die FIA het ​​aangekondig dat hul tot die einde van die seisoen sal moet wag om die naam te mag verander. Van die begin van die 2011 Formule Een-seisoen het die span die BMW-deel uit hul naam gelaat (hul enjinverskaffer was hierna Ferrari gewees).

Peter Sauber besit tans 'n beherende 66,6%-belang in die span, met die res wat aan Monisha Kaltenborn (HUB) behoort, wat 'n leidende figuur in die span is sedert BMW se onttrekking.

## Formule 1 uitslae 
### 2010 – 2018 
[duimnael|regs|600px|[FIA-inspekteurs besoek Sauber se kuipe tydens 'n rennaweek in 2005.]]

*1 Pedro de la Rosa staan in vir Sergio Pérez, wat aangedui het dat hy nog nie 100% voel ná sy ernstige ongeluk in Monaco nie.

### 2024 – 2025 

* **†** Die renjaer haal nie die einde nie, maar word wel geklassifiseer omdat hy meer as 90% van die renafstand voltooi het.

## Galery 

Lêer:Nick Heidfeld 2007 Canada.jpg|Nick Heidfeld behaal met BMW Sauber 'n tweede plek in die 2007 Kanadese Grand Prix.
Lêer:Robert Kubica 2008 Canada 2.jpg|Robert Kubica en BMW Sauber se eerste oorwinning, die 2008 Kanadese Grand Prix.
Lêer:Sergio Perez 2011 Malaysia FP1.jpg|Sergio Pérez jaag in Maleisië, 2011.
Lêer:Nico Hulkenberg 2013 Malaysia FP1.jpg|Nico Hülkenberg in die 2013 Maleisiese Grand Prix.

## Verwysings
2015 Kanadese Grand Prix

80px|links
regs|450px
Die **2015 Formule Een Kanadese Grand Prix** is op 7 Junie 2015 op die Gilles Villeneuve-renbaan Renbaan in  Montreal, Kanada gehou. Dit was die sewende wedren van die kampioenskapseisoen en is deur Lewis Hamilton in sy Mercedes gewen.

## Kwalifisering 
## Renuitslag
2015 Oostenrykse Grand Prix

Die **2015 Formule Een Oostenrykse Grand Prix** is op 21 Junie 2015 op die Red Bull Ring in Spielberg, Oostenryk gehou. Dit was die agste wedren van die kampioenskapseisoen en is deur Nico Rosberg in sy Mercedes gewen.

## Kwalifisering 
## Renuitslag
Philipton

**Philipton** is 'n nedersetting in die Raymond Mhlaba Plaaslike Munisipaliteit in die Oos-Kaap.

Philipton lê 4,7&nbsp;km noordnoordoos van Balfour, 6,7&nbsp;km noordwes van Seymour, oos van die R351-pad, wes van die R67-pad en naby die Fairbairnrivier, 'n boloop van die Katrivier.

Die dorpie is in 1829 gestig as 'n sendingpos van die Londense Sendinggenootskap en deel van die Katrivier-nedersetting. Dit is genoem na dr. John Philip, predikant van die Congregational Kerk en superintendent van die Londense Sendinggenootskap in Suid-Afrika. James Read sr. was die eerste sendeling en onder sy opvolgers was sy seun James Read jr. en Gottlob Schreiner, die vader van William Philip Schreiner en Olive Schreiner.  James Read sr. is hier begrawe en sy vrou Elizabeth is hier oorlede. Ook lê  'n soldaat uit die Tweede Wêreldoorlog, G. Snyers, hier begrawe. Die Congregational Kerk van Balfour onderhou nog steeds 'n buitepos in die gehug.

## Bibliografie 
* www.envirolog.co.za
* www.mbendi.com
* www.sahistory.org.za
Spanspek

**Spanspek** (soos bekend in Suid-Afrika, met oorsese name "cantaloupe/cantelope/cantaloup", "muskmelon" (Indië en die VSA), "mushmelon, rockmelon, sweet melon, honeydew, Persian melon") verwys na 'n variëteit van *Cucumis melo*, 'n spesie in die familie *Cucurbitaceae*.

'n Spanspek weeg van 'n halwe tot 5 kilogram (1,1 tot 11 pond). Oorspronklik het "cantaloupe" slegs verwys na die nie-beaarde, oranjevlesige spanspek van Europa, maar dit is deesdae net so gewild en bekend in die Verenigde State.

Daar word vermoed dat die spanspek na Suid-Afrika ingevoer is deur ene *Lady Smith* (Juana María de los Dolores de León Smith), vrou van Sir Harry Smith, wat hom tydens sy loopbaan vergesel het.

## Verwysings 
## Eksterne skakels 
*
Tibeto-Birmaanse tale

Die **Tibeto-Birmaanse tale** vorm die nie-Chinese tak van die Sino-Tibettaanse tale met omtrent 456 tale wat deur sowat 70 miljoen mense gepraat word. Hulle word veral in Oos-, Suidoos- en dele van Suid-Asië (Himalaja-streek) gepraat.

Die grootste tale (volgens moedertaalsprekers) is: Birmaans (32 miljoen), Meitei (1,5 miljoen), Bodo (1,3 miljoen), Newari (1,3 miljoen), Tibettaans (1,2 miljoen, insluitende Dzongkha), Garo (1,1 miljoen), Kokborok (1 miljoen) en Mizo (830&nbsp;846). Baie Sino-Tibettaanse tale word deur klein gemeenskappe in afgeleë berggebiede gepraat en is weinig gedokumenteer. Die oudste bevestigde Tibeto-Birmaanse taal is Pai-lang uit die derde eeu, gevolg deur Tibettaans en Birmaans.

Lêer:Ethnolinguistic map of China 1983.png| Verspreiding van die Tibeto-Birmaanse tale in die Volksrepubliek China in oranje (suidweste)
Lêer:Ethnolinguistic map of Burma 1972 en.svg| Verspreiding van die Tibeto-Birmaanse tale in Mianmar in oranje en rooi
Lêer:South Asian Language Families.png| Verspreiding van die Tibeto-Birmaanse tale binne die tale van Suid-Asië in oranje (noorde en ooste)

## Bronne 
*  

## Eksterne skakels 
*  
*
Francois van Heyningen

**Francois van Heyningen** (1935–2015) was 'n Afrikaanse akteur, sanger, skrywer en radio-omroeper. Van Heyningen is bekend vir rolprente soos Die Banneling (1971), Sien jou môre (1970) en Z.E.B.R.A. (1971). Hy was ook die stem van Francois Fonselet in die oorgeklankte TV-drama, *Die Meisie van Avignon*. Hy was as omroeper by die Afrikaanse Radiodiens, Springbokradio en later by Radio Pretoria betrokke, en het op 'n tyd Springbokradio se drama-departement bestuur. Hy het meer as 12 radioverhale met meer as 1800 episodes geskryf, waaronder *Agent Nul-dubbel-nul-ag*, *Huis Vergeet-my-nie* en *Kringloop van die lewe*. 'n Geestelike boek, genaamd *Hoe om suksesvol te lewe*, het uit sy pen verskyn en is deur Lux Verbi uitgegee.

## Beknopte biografie 
Francois van Heyningen is op 23 Mei 1935 op Theunissen gebore en het op 'n plaas in die distrik Bultfontein grootgeword. Heyningen het later by die SAUK in Bloemfontein begin werk. Hy was 'n gegradueerde met hoofvakke wat onder meer geskiedenis, musiekgeskiedenis, kerkgeskiedenis en kommunikasiekunde ingesluit het.

Heyningen was met die sopraan Lucille Ackerman getroud. Sewe kinders is uit dié huwelik gebore en ten tyde van sy dood was daar 11 kleinkinders.

Hy is op 14 Oktober 2015 in die ouderdom van 80 aan longontsteking oorlede, nadat hy geval en 'n ribbebeen en rugwerwel gebreek het.

## Werke 
### Filmografie 
* Die Banneling, 1971 as dr. Ben Gericke
* Z.E.B.R.A., 1971 as kolonel van die veiligheidspolisie
* Sien jou môre, 1970 as advokaat Dreyer
* Dr Kalie, 1968 as Hannes Muller
* Hoor My Lied, 1967 as man in restaurant (nie geakkrediteer nie)

### Diskografie 
* *Die Banneling*, LP, COLUMBIA, 1971
* *Luistergenot met Francois*, LP, COLUMBIA/EMI
* *Sing... Sag Ruis Die Windjie*, LP, COLUMBIA/EMI
* *Die Lewenslied Van Francois & Lucille*, 2007, Gallo

### Bibliografie 
* *Hoe Om Suksesvol Te Lewe*, 96 bladsye, Lux Verbi, 

## Verwysings 
## Eksterne skakels 
* 
*
Ionië

[duimnael|Berg Mycale, die terrein van die Panionium, ’n Ioniese heiligdom gewy aan [Poseidon.]]

**Ionië** (Antieke Grieks: Ἰωνία of Ἰωνίη; Turks: İyonya) is ’n antieke streek aan die sentrale kus van Anatolië in die hedendaagse Turkye: die streek die naaste aan Izmir, of die historiese Smyrna. Dit het bestaan uit die mees noordelike streke van die Ioniese Bond van Griekse nedersettings. Dit was nooit ’n verenigde staat nie en is genoem na die Ioniërs, wat hulle in die Argaïese tydperk (600–480 v.C.) hoofsaaklik aan die kus en op die eilande van die Egeïese See gevestig het.

Die Ioniese Bond was eerder ’n godsdienstige en kulturele konfederasie as ’n politieke of militêre een. Die stede in die streek het egter ’n groot rol gespeel in die stryd tussen die Persiese Ryk en die Grieke.

Volgens Griekse tradisie is die stede van Ionië deur koloniste van die ander kant van die Egeïese See gestig. Die "Ioniese migrasie", soos dit later genoem is, het plaasgevind 140 jaar ná die Trojaanse Oorlog.

## Verwysings 
* 15px Hierdie artikel is vertaal uit die Engelse Wikipedia
2015 Britse Grand Prix

Die **2015 Formule Een Britse Grand Prix** is op 5 Julie 2015 op die Silverstone-renbaan in Silverstone, Brittanje gehou. Dit was die negende wedren van die kampioenskapseisoen en is deur Lewis Hamilton in sy Mercedes gewen.

## Kwalifisering 
## Renuitslag
2015 Hongaarse Grand Prix

Die **2015 Formule Een Hongaarse Grand Prix** is op 26 Julie 2015 op die Hungaroring renbaan in Mogyoród, Hongarye gehou. Dit was die tiende wedren van die kampioenskapseisoen en is deur Sebastian Vettel in sy Ferrari gewen.

## Kwalifisering 
800px|duimnael|links|← VOORWegspringrooster vir die 2015 Hongaarse Grand Prix.

## Renuitslag
Z.E.B.R.A.

**Z.E.B.R.A.** is 'n Engelse rolprent wat op 22 Junie 1971 deur Kavalier Films in Suid-Afrika vrygestel is. Die draaiboek is deur die Amerikaner, Walter Brough, geskryf en die regie is deur Elmo de Witt behartig. Die hoofrolle is deur Sandra Weiss, Schalk Jacobsz, en Peter Lotis gespeel. Die films is ook onder die titel, *Escape from the Jungle*, versprei.

## Hoofkarakters 
* Sandra Weiss as Susan de Jager
* Schalk Jacobsz as Reese
* Peter Lotis as ontvoerder
* Pieter Hauptfleisch as ontvoerder
* Patrick Mynhardt as Charles Lester
* Dawid van der Walt as De Jager, Minister van Justisie
* Kristie Herbst as mev. de Jager (as Christie Herbst)
* Francois van Heyningen as kolonel van veiligheidspolisie
* Gert van Tonder as hoof van veiligheidspolisie
Adam Tas-studentevereniging

Die **Adam Tas-studentevereniging** is 'n studentevereninging by die Universiteit van Stellenbosch wat hom beywer vir die gebruik en behoud van Afrikaans op kampus. Dit is in 2007 op die been gebring in teenkanting teen die universiteit se infassering van die T-opsie vir tweetalige onderrig en is na die sewentiende eeuse gemeenskapsleier Adam Tas vernoem.

## Verwysings
Pirelli

duimnael|Pirelli Cinturato Winter 195/55 R 16 91 H
**Pirelli & C. S.p.A.** is 'n multinasionale maatskappy gebaseer in Milaan, Italië en is sedert 1922 op die Milaanse "Borsa Italiana" genoteer. Die maatskappy is die wêreld se sesde grootste bandvervaardiger, na Bridgestone, Michelin, Continental en Goodyear en is gefokus op die verbruikersproduksie van bande vir motors, motorfietse en fietse. Dit is teenwoordig in Europa, die Asië-Stille Oseaan, Latyns-Amerika, Noord-Amerika en die voormalige Sowjetstate, wat kommersieel in meer as 160 lande verteenwoordig is. Dit het 19 vervaardigingspersele in 13 lande, en 'n netwerk van ongeveer 14&nbsp;600 verspreiders en kleinhandelaars. In 2015 het China National Chemical Corp. Ltd. (ChemChina) die beherende belang van Pirelli oorgeneem; met die Chinese staatsbeheerde maatskappy wat ingestem het om die bandemaatskappy se eienaarskapstruktuur tot 2023 te handhaaf.

## Formule Een 
Pirelli is veral bekend by die publiek daarvoor dat hulle sedert 2011 (volgens F1-reëls) die alleenverskaffer van bande aan alle Formule Een-renspanne is. Dit sluit ook toegewyde navorsing en ontwikkeling in.

## Eksterne skakels 
* Pirelli se amptelike korporatiewe webwerf
* PirelliTyre.com 

## Verwysings
Dr. Kalie

**Dr Kalie** is 'n Afrikaanse rolprent wat op 25 November 1968 deur Kavalier Films in Suid-Afrika vrygestel is. Die rolprent is in Mosselbaai in die Wes-Kaap verfilm. Die draaiboek is deur Pieter Schreüder geskryf en die regie is deur Ivan Hall behartig. Die hoofrolle word deur Siegfried Mynhardt, Willie de Groot en Wena Naudé vertolk.

## Genre 
Die rolprent is 'n komedie-drama wat in triptiek-vorm (drie dele) aangebied word. Dit het geen ouderdomsperk nie en is vir alle ouderdomsgroepe geskik.

## Hoofkarakters 
* Siegfried Mynhardt as Kalie Muller
* Willie de Groot as Bokkie
* Wena Naudé as Bokkie se ouma
* June Seymour as mej. Ziervogel
* Johan du Plooy as Van Rensburg
* Reinet Maasdorp as Tiny Huskins
* Brian O'Shaughnessy as Peter Vané
* Franz Marx as Harry
* Gail Borchers as Jean
* Francois van Heyningen as Hannes Muller
* Sandra Weiss as Santie
* Elwen Morris as Estelle Muller
* Francois de Bruyn as Kerneels Jooste

## Storielyn 
Die eerste deel handel oor die swerwer, Kalie Muller, wat 'n byna magiese impak op almal wat hy ontmoet uitoefen. Hy help 'n jong seun met die besef dat hy graag vir sy geliefde ouma die kombuis van haar drome wil gee. 

In deel twee speel Kalie Cupido, met die toevoeging van 'n ryk alleenloper en 'n blommekind.

In die derde en laaste deel help Kalie sy vervreemde seun met die insig dat, as hy in sy besigheid en liefdeslewe wil slaag, hy die lewe deur die oë van 'n kind moet sien. Kalie het egter 'n geheime helper, sy hondjie, wat die lewens van die menslike karakters in die rolprent met mekaar verbind.

## Sien ook 
* Lys van Afrikaanse rolprente
Marcus Ericsson

**Marcus Ericsson** (2 September 1990) is 'n Sweedse renjaer wat van 2015 tot 2018 vir Sauber aan Formule Een deelgeneem het. Na 'n suksesvolle motorrendebuut in 2007 waartydens hy die Britse Formule BMW-titel met Fortec Motorsport gewen het, is hy bevorder tot hul Britse Formule 3-span. 

Na voltooiing as een van die top groentjies in die kategorie, het Ericsson sy aandag aan die All-Japan Formule Drie-kampioenskap gegee en ook die kampioenskap in sy debuutjaar gewen. In 2010 skuif hy na die GP2-reeks en behaal 'n oorwinning tydens sy eerste probeerslag vir Super Nova Racing. Tussen 2011 en 2012 het Ericsson vir iSport gejaag. 

Ericsson voltooi die 2013 GP2-seisoen met DAMS, en sy debuut in Formule Een in 2014 was by die Caterham F1-span. Hy het van 2015 tot 2018 vir die Sauber-span gejaag. Hierna is hy gedegradeer tot reserwebestuurder in 2019.

## Verwysings
Felipe Nasr

[duimnael|260px|links|Felipe Nasr jaag by [Circuit de Spa-Francorchamps|Spa-Francorchamps vir EuroInternational.]]
**Luiz Felipe de Oliveira Nasr** (gebore 21 Augustus 1992) is 'n Brasiliaanse renjaer. Hy was die 2009 Formule BMW-Europa en die 2011 Britse Formule 3-kampioen.

Na 'n jaar as amptelike toetsbestuurder vir Williams in 2014, het hy in 2015 by Sauber aangesluit as voltydse Formule Eenjaer. Hy het tot die einde van 2016 aan Grands Prix deelgeneem. 

## Verwysings
1992 Suid-Afrikaanse Grand Prix

Die **1992 Formule Een Suid-Afrikaanse Grand Prix** is op 1 Maart 1992 op die Kyalami Grand Prix-renbaan in Midrand, Suid-Afrika gehou. Dit was die eerste wedren van die kampioenskapseisoen en is deur Nigel Mansell in sy Williams-Renault gewen.

## Renuitslag 
## Verwysings
Tecoma stans

Die **geelklokkies** (*Tecoma stans*) is 'n immergroen indringerplant en klein boompie of struik wat inheems is aan die suidelike Verenigde State van Amerika en Meksiko. Dit kom voor in die oostelike gedeeltes van Suid-Afrika; kus en onmiddellike binneland van die Oos-Kaap en KwaZulu-Natal, deur Mpumalanga en Limpopo. In Engels staan dit bekend as *yellow trumpetbush* of *yellow bells*.

## Voorkoms 
duimnael|links|Geelklokkies

Die plant is klein en word nie groter as 3&nbsp; tot 4&nbsp;m nie. Dit groei in savanne, waterlope en langs paaie.

## Sien ook 
* Alfabetiese lys van Suid-Afrikaanse bome
* Lys van indringerplante in Suid-Afrika

## Bronnelys 
* *Natuurlewe van Suid-Afrika.* Duncan Butchart. Struik Nature 2012 

## Eksterne skakels 
* 
*
SN 1604

**SN 1604** was 'n supernova (ontploffende ster) wat in die jaar 1604 gesien is. Dit is in die Slangdraer-konstellasie (*Ophiuchus*) waargeneem. SN 1604 word soms **Kepler se supernova** of **Kepler se ster** genoem, aangesien die Duitser Johannes Kepler dit bestudeer het. Dit was die laaste supernova in ons melkweg wat met die blote oog waargeneem kon word.

duimnael|links|200px|Johannes Kepler se oorspronklike tekening met die ligging van *stella nova* (nuwe ster), gemerk  met *N* (8 blokkies van bo, 4 van links)
Die oggend van 11 Oktober 1604 bring Brunowski, een van Johannes Kepler se assistente, die nuus dat hy die vorige aand 'n nuwe ster gesien het. Kepler wou niks hiervan weet nie. Die hemel het 'n week lank bewolk gebly, terwyl hy in sy ongeloof volhard het. Tycho Brahe het in 1572 ook 'n nuwe ster waargeneem, maar die "volmaaktheid" van die hemel (die heersende denke van die tyd) was vir Kepler bewys genoeg dat dit nie moontlik kon wees nie.

SN 1604 was 'n tipe Ia-supernova wat nie verder nie as 6 kiloparsek of ongeveer 20&nbsp;000 ligjare van die Aarde af voorgekom het. Dit was met die blote oog sigbaar en was helderder as enige ander ster in die nagruim. Op sy helderste het dit 'n skynbare magnitude van −2,5 gehad. Vir meer as drie weke was dit selfs gedurende die dag sigbaar.

SN 1604 is later na Kepler vernoem, al was hy nie die eerste waarnemer daarvan nie, maar as gevolg van sy boek oor die onderwerp, *De Stella Nova in Pede Serpentarii* ("Die nuwe ster in die Slangdraer se voet", Praag 1606). Die supernova is ook in Sjinese en Koreaanse bronne vermeld.

Die oorblyfsels van hierdie supernova word vandag nog intensief deur sterrekundiges bestudeer om supernovas beter te verstaan.

## Verdere naleeswerk 
* 
* 

## Verwysings 
## Eksterne skakels
Koesjitiese tale

Die **Koesjitiese tale** vorm 'n tak binne die Afro-Asiatiese tale wat hoofsaaklik aan die Horing van Afrika (Somalië, Eritrea, Djiboeti en Ethiopië) sowel as die Nylrivier se vallei (Soedan en Egipte) en dele van die Groot Mere van Afrika (Tanzanië en Kenia) gepraat word. Dié taalgroep is ná Koesj, 'n figuur uit die Bybel genoem wat as voorvader van die tale se sprekers beskou word.

Die grootste tale (volgens moedertaalsprekers) is: Oromo (18 miljoen), Somalies (15 miljoen), Sidamo (3 miljoen), Afar (1,5 miljoen) en Beja (1,2 miljoen). Ethiopië is sedert 2020 die land met die meeste Koesjitiese ampstale, naamlik drie: Afar, Oromo en Somalies. Daarbenewens dien Somalies saam met Arabies as amptelike tale van Somalië en saam met Afar as een van Djiboeti se erkende nasionale tale.

duimnael|links|Verspreiding van Koesjitiese tale

## Verwysings 
## Bronne 
*  Lamberti, Marcello. 1991. Cushitic and its classification. Anthropos 86(4/6):552-561.

## Eksterne skakels 
*  
*
Seringboom

Die **sering** (*Melia azedarach*) is 'n bladwisselende indringerplant en klein tot groot boom wat inheems aan Suidoos-Asië en Australië is. Dit kom feitlik oor die hele Suid-Afrika voor behalwe die westelike Noord-Kaap en staan ook bekend as die *Maksering*.

## Voorkoms 
duimnael|links|'n Seringboom in Hawaii.
duimnael|links|Bessies
duimnael|links|Hout

Die boom kan tot 20&nbsp;m hoog word en het verspreide takke en 'n geronde kroon. Die bas is rooibruin en glad. Die blare is saamgestel en varingagtig met getande groterige ovaal blaartjies. Hulle is blinkgroen aan die bokant en word geel in die herfs. Die lila blomme kom voor in digte, eindstandige hofies en is soetgeurig. Die bessies is ertjiegrootte en word bruin wanneer hulle ryp is. Dit word geëet deur loeries en ander voëls. Inname van ryp bessies deur mense kan lei tot braking, diarree, asemhalingsprobleme, bewerasies, en stuipe in kinders. 

## Indringerplant 
In Suid-Afrika is *Meliea azedarach* as 'n kategorie 1b-onkruid geklassifiseer, maar kategorie 3 in stedelike gebiede.

## Bronnelys 
* Plants of the World Online
* *Natuurlewe van Suid-Afrika* Duncan Butchart Struik Nature 2012 

## Verwysings 
## Sien ook 
* Alfabetiese lys van Suid-Afrikaanse bome
* Lys van indringerplante in Suid-Afrika

## Eksterne skakels 
* 
*
Teebus

**Teebus** is 'n gehuggie ongeveer 18 km suidwes van Steynsburg en 35 km noord-noordwes van Hofmeyr in die Oos-Kaap. Dit kry sy naam van die spitskop genaamd "Teebus"; noord daarvan is "Koffiebus".

Die Teebusrivier, 'n sytak van die Groot-Visrivier vloei hier naby.

## Lees ook
*Midshaft
*Oviston

## Verwysings